PATVIRTINTA

Marijampolės „Ryto“ pagrindinės mokyklos

direktoriaus 2023 m. kovo 27 d.

įsakymu Nr. V-63

**MARIJAMPOLĖS „RYTO“ PAGRINDINĖS MOKYKLOS**

**KRIZIŲ VALDYMO TVARKOS APRAŠAS**

# I. BENDROSIOS NUOSTATOS

1. Krizių valdymo mokyklose tvarkos aprašas (toliau – Tvarkos aprašas) reglamentuoja krizių valdymą mokykloje, krizių valdymo mokykloje komandos sudarymą, jos funkcijas, darbo organizavimą bei institucijų bendradarbiavimą krizių valdymo mokyklose metu.
2. Tvarkos apraše vartojamos sąvokos:
   1. **Krizinė situacija –** situacija, kurią lydi didelis nerimas, įtampa, grėsmė, nesaugumas, pavojus, pasimetimas ir kt.;
   2. **Krizė mokykloje** –netikėtas ir/ar pavojingas įvykis, sutrikdantis įprastą mokyklos bendruomenės ar atskirų jos narių veiklą, emociškai sukrečiantis visą ar didesnę mokyklos bendruomenės dalį.
   3. **Krizės valdymas mokykloje** – veiksmai, kuriuos atlieka mokyklos administracija, mokyklos krizių valdymo komanda ir Vaiko gerovės komisija (VGK) krizės mokykloje metu siekdama įveikti krizės sukeltas problemas ir teikti bendruomenei veiksmingą pagalbą. Krizių valdymas apima pagalbos organizavimą, Mokyklos bendruomenės (įskaitant tėvus) bei kitų institucijų informavimą, bendravimą su žiniasklaida, pasirūpinimą Mokyklos bendruomenės narių saugumu ir pan.
   4. **Krizių valdymo komanda (Mokyklos komanda)** – Mokykloje nuolat veikianti krizių valdymą vykdanti komanda, kurią sudaro administracijos, švietimo pagalbos specialistų, mokytojų atstovai, turintys krizės valdymui būtinų gebėjimų;
   5. **Krizės valdymo koordinatorius** – specialistas, kuris koordinuoja krizės valdymą ugdymo įstaigoje. Ugdymo įstaigos koordinatoriumi gali būti skiriamas asmuo, turintis tinkamą kvalifikaciją krizinei situacijai vertinti, įvertinti ir koordinuoti.
   6. **Savižudybės grėsmė** – situacija, kai yra identifikuojamas asmuo, turintis ketinimų nusižudyti.
   7. **Savižudybės krizės prevencija** – veiksmai, kuriuos atlieka Mokyklos administracija, psichologas, socialinis pedagogas, pasitelkdamas kitus narius ir kitų institucijų specialistus siekiant suteikti reikiamą pagalbą ir užkirsti kelią asmens savižudybei.
3. Krizių valdymas mokykloje organizuojamas vadovaujantis Lietuvos Respublikos švietimo įstatymu, Jungtinių Tautų vaiko teisių konvencija (Žin., 1995, Nr. [60-1501)](http://www3.lrs.lt/cgi-bin/preps2?a=18370&b=), Lietuvos Respublikos Vyriausybės nutarimais, Švietimo ir mokslo ministro 2018 m. kovo 8 d. įsakymu Nr. V-229 patvirtintomis Rekomendacijomis dėl krizių valdymo mokyklose ir šiuo Tvarkos aprašu.

**II. KRIZIŲ VALDYMO MOKYKLOSE ORGANIZAVIMAS**

1. Krizių valdymą mokykloje organizuoja ir vykdo nuolat veikianti krizių valdymo darbo grupė (toliau – Mokyklos komanda).
2. Mokyklos komandos paskirtis – įvykus krizei mokykloje (toliau – Krizė) atkurti įprastą mokyklos bendruomenės veiklą, užtikrinti Krizės paveiktiems mokyklos bendruomenės nariams reikiamos pagalbos teikimą ir informuoti apie įvykį.
3. Mokyklos komandą (ne mažiau kaip 5 nariai) sudaro: mokyklos direktorius, direktoriaus pavaduotojas ugdymui, direktoriaus pavaduotojas ūkiui, pagalbos mokiniui specialistai (socialinis pedagogas, psichologas), turintys krizės valdymui būtinų gebėjimų, tai yra komunikacijos, bendradarbiavimo, komandinio darbo, konfliktų sprendimo įgūdžių. Mokyklos komanda bendradarbiauja ir veikia su Mokyklos VGK (vaiko gerovės komisija). Mokyklos komandos sudėtį tvirtina mokyklos vadovas.
4. VGK ir Mokyklos komanda nustato komandos darbo organizavimo tvarką, pasiskirsto funkcijomis, parengia preliminarų krizės valdymo Mokyklos planą ir kt.
5. Mokyklos komandai vadovauja koordinatorius – mokyklos direktorius.
6. Įvykus Krizei, Mokyklos komandos koordinatorius organizuoja Mokyklos komandos posėdį Mokyklos komandos funkcijoms Krizės metu aptarti.
7. **Mokyklos komandos funkcijos Krizės metu:**
   1. Krizei įvykus:
      1. nedelsiant įvertinti Krizės aplinkybes, nustatyti krizės faktus, krizės padarinių laipsnį ir informuoti Mokyklos steigėją;
      2. parengti krizės valdymo mokykloje planą (1 priedas);
      3. numatyti pagalbos teikimo vietas ir formas;
      4. prieš prasidedant pamokoms, sukviesti mokytojų pasitarimą, kurio metu instruktuoti mokytojus apie tai, kaip reikėtų pateikti informaciją mokiniams;
      5. pateikti rekomendacijas, kaip padėti mokiniams reikšti emocijas ir reaguoti į įvykį;
      6. suteikti informaciją Mokyklos bendruomenei apie tai, kur ir kaip bus teikiama pagalba;
      7. suteikti neatidėliotiną psichologinę, socialinę, socialinę pedagoginę pagalbą tiems, kuriems jos labiausiai reikia;
      8. iškilus būtinybei, kreiptis pagalbos į teritorinės policijos įstaigą, medicinos įstaigas, Vaiko teisių apsaugos tarnybą ir kitas institucijas;
      9. pirmosios dienos pabaigoje aptarti pagrindinius dienos įvykius, numatyti svarbiausius kitos dienos veiksmus.
   2. Kitą dieną*:* 
      1. stebėti situaciją, esant reikalui koreguoti krizės valdymo veiksmų planą;
      2. organizuoti tolesnį pagalbos teikimą Mokyklos bendruomenės nariams;
      3. vykdyti šviečiamąją veiklą, slopinti gandus;
      4. aptarti tėvų informavimą ir prevencinio švietimo klausimus;
      5. dienos pabaigoje aptarti pagrindinius įvykius, numatyti tolesnius veiksmus.
   3. Vėlesnėmis pirmosios savaitės dienomis:
      1. organizuoti trumpus esamos situacijos aptarimus;
      2. tęsti numatytų pagalbos priemonių įgyvendinimą.
8. Rengiant pranešimus Mokyklos bendruomenei pateikiami tik patvirtinti faktai ir informuojama apie priimtus sprendimus prevencijai ir intervencijai.
9. Mokyklos komandos narių funkcijos:

12.1. **mokyklos komandos vadovas – direktorius:**

12.1.1 vadovauja komandos darbui;

12.1.2. užtikrina, kad nesant kurio nors Mokyklos komandos nario, jo funkcijoms krizės valdyme atlikti būtų paskirtas kitas Mokyklos darbuotojas;

12.1.3. įvykus krizei, nedelsiant informuoja Mokyklos steigėją.

12.1.4. įvykus krizei, susisiekia su nukentėjusio asmens artimaisiais ir (ar) policija, patikslina krizės faktus, aptaria su asmens artimaisiais, kokia informacija apie krizę bus pateikta Mokyklos bendruomenei;

12.1.5. informuoja Mokyklos administraciją ir mokytojus apie krizės valdymo organizavimo veiksmus ir pateikia informaciją apie krizę Mokyklos darbuotojams.

12.2. **narys, atsakingas už psichologinės pagalbos organizavimą ir (ar) teikimą – psichologas, socialinis pedagogas**:

12.2.1. įvykus krizei vertina situaciją Mokykloje (labiausiai krizės paveiktus Mokyklos narius, bendrą Mokyklos bendruomenės mikroklimatą, psichologinės pagalbos teikimo poreikį) ir mokyklos vidinius resursus, reikalingus psichologinei pagalbai teikti;

12.2.2. užtikrina individualaus ir grupinio konsultavimo galimybę;

12.2.3. numato vieta psichologinės pagalbos teikimui ir teikia psichologinę pagalbą;

12.2.4. konsultuoja visus Mokyklos bendruomenės narius, kuriems reikalinga pagalba;

12.2.5. teikia informaciją mokiniams ir jų tėvams, neleidžia sklisti gandams;

12.2.6. padeda kitiems specialistams, dalyvauja pokalbiuose;

12.3. **narys, atsakingas už komunikaciją:**

12.3.1. reguliariai atnaujina Mokyklos komandos narių ir psichologinės pagalbos teikėjo(ų) kontaktus ir užtikrina jų prieinamumą Mokyklos komandos nariams ir Mokyklos bendruomenei;

12.3.2. bendradarbiaudamas su Komisija, psichologinės pagalbos teikėju(-ais), Mokyklos steigėju, Mokyklos vadovu, parengia informacijos apie krizę tekstą, kuris bus skirtas Mokyklos bendruomenei, prireikus ir žiniasklaidai;

12.3.3. konsultuoja mokytojus, kaip informuoti apie krizę mokinius;

12.3.4. paruošia informaciją apie krizę ir praneša mokinių tėvams (globėjams, rūpintojams).

12.4. **narys, atsakingas už saugumo priemonių organizavimą:**

12.4.1. esant krizei, susijusiai su realia ar suvokiama grėsme Mokyklos bendruomenės narių civiliniam saugumui, nedelsiant imasi priemonių, užtikrinančių bendruomenės narių saugumą, ir informuoja Mokyklos komandos vadovą ar jo pavaduotoją, prireikus iškviečia policiją ir (ar) priešgaisrinę gelbėjimo tarnybą (bendrosios pagalbos telefonu 112);

12.4.2. po krizės vertina saugumo priemonių efektyvumą.

12.5. **narys atsakingas už pirmosios pagalbos organizavimą:**

12.5.1 esant realiai ar suvokiamai grėsmei Mokyklos bendruomenės narių sveikatai ir (ar) gyvybei, nedelsiant nustato sužeistus Mokyklos bendruomenės narius, inicijuoja pirmosios pagalbos teikimą ir informuoja Mokyklos komandos vadovą ar jo pavaduotoją, prireikus iškviečia policiją ir (ar) priešgaisrinę gelbėjimo tarnybą (bendrosios pagalbos telefonu 112);

12.5.2. rūpinasi, kad krizės atveju būtų priemonių, reikalingų pirmajai pagalbai suteikti;

12.5.3. po krizės vertina saugumo priemonių efektyvumą.

1. **Krizės valdymo laikotarpiu itin svarbus mokytojų vaidmuo**. Jie:
   1. neleidžia sklisti gandams;
   2. atsako į mokinių klausimus;
   3. sudaro galimybę mokiniams laisvai reikšti emocijas;
   4. identifikuoja mokinius, kuriems reikia pagalbos;
2. Mokyklos komanda įgyvendinusi krizės valdymo plane numatytus veiksmus, įvertina krizės valdymo Mokykloje veiksmų sėkmingumą ir teikia rekomendacijas dėl jų efektyvumo gerinimo.
3. Mokyklos komandos koordinatorius informuoja Mokyklos steigėją apie krizės įveikimą ir rezultatus.
4. Mokyklos komanda baigus aktyvius veiksmus, 1–2 mėnesius tęsia rizikos grupės asmenų stebėjimą ir vertina situaciją bendruomenėje.
5. Krizės paveikti aukos (-ų) artimieji informuojami apie psichologinės pagalbos galimybes, motyvuojami ir nukreipiami pagalbai.
6. VGK kartu su Mokyklos komanda numato krizių prevencijos renginių organizavimą Mokyklos bendruomenėje.

# III. SAVIŽUDYBĖS KRIZĖS PREVENCIJA

19. Bet kuris Mokyklos darbuotojas, sužinojęs apie mokinio ar kito bendruomenės nario ketinimą nusižudyti ar mintis apie savižudybę, turi informuoti ugdymo įstaigos psichologą arba jo nesant mokyklos socialinį pedagogą ir Mokyklos komandos vadovą.

20. Mokyklos komandos vadovas įvertina situaciją ir organizuoja tolesnę pagalbą, veiksmus suderindamas su VGK pirmininku. Kai mokinys ketina nusižudyti, nedelsiant informuojami jo tėvai/globėjai ir tolesnis pagalbos teikimas derinamas su jais, o prireikus su Savivaldybės administracijos Vaiko teisių apsaugos skyriumi vaiko saugumui užtikrinti. Tęstinę pagalbą esant savižudybės krizei teikia psichikos sveikatos specialistai.

21. Apie kitų Mokyklos bendruomenės narių informavimą po mokinio savižudybės krizės ir jų įtraukimą į pagalbos procesą sprendžia Mokyklos krizių komanda kartu su mokiniu ir jo tėvais (globėjais, rūpintojais).

22. Nepilnamečio mokinio tėvams (globėjams, rūpintojams) atsisakius pagalbos mokiniui, esančiam savižudybės krizėje, Mokyklos krizių komanda apie tokį atvejį informuoja Savivaldybės administracijos Vaiko teisių apsaugos skyrių.

# IV. SKYRIUS BAIGIAMOSIOS NUOSTATOS

23. Visą pagalbą krizinėje situacijoje Mokykloje teikę specialistai turi laikytis konfidencialumo, gauti ir teikti informaciją tiek, kiek būtina atsakingiems fiziniams ar juridiniams asmenims atlikti pavestas funkcijas ir nepažeidžiant vaiko teisių ir teisėtų interesų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokyklos krizių valdymo tvarkos aprašo

1 priedas

# KRIZĖS VALDYMO VEIKSMŲ PLANAS

**MARIJAMPOLĖS „RYTO“ PAGRINDINĖ MOKYKLA**

(data)

1. Mokyklos bendruomenės narys, gavęs informaciją apie krizę mokykloje, nedelsdamas informuoja Mokyklos komandos vadovą Vladą Klasavičių, tel. Nr. 8 343 54 346.

Jam nesant, jo įgaliotą atstovą direktoriaus pavaduotoją ugdymui Rūtą Pranaitienę tel. Nr. 867391907 arba direktoriaus pavaduotoją ugdymui Aušrą Šmulkštienę Nr. 8 673 90588.

1. Mokyklos komandos vadovas susisiekia su nukentėjusiojo asmens artimaisiais ir (ar) policija patikslina krizės faktus (kas, kur ir kada įvyko) ir informaciją, kuri galėtų būti pateikta Mokyklos bendruomenei.

1. Mokyklos komandos vadovas nedelsdamas sušaukia Mokyklos komandos ir VGK posėdį.

Mokyklos komandos narių vardai, pavardės, funkcijos krizės valdymo metu:

3.1. Atsakingas už psichologinės pagalbos organizavimą ir teikimą – psichologė Vasarė Kapsevičiūtė (pavaduojanti socialinė pedagogė Gitana Štramaitytė).

3.2. Atsakingas už komunikaciją – direktoriaus pavaduotojos ugdymui Rūta Pranaitienė ir Aušra Šmulkštienė.

3.3. Atskingas už pirmosios pagalbos organizavimą – visuomenės sveikatos priežiūros specialistė Žaneta Skinkienė (pavaduojantis kūno kultūros mokytojas Andrius Larčenka).

3.4. Atsakingas už saugumo priemonių organizavimą – direktoriaus pavaduotojas ūkiui Arūnas Leškevičius (pavaduojantis inžinierius kompiuteriams Juozas Milius).

1. Mokyklos komandos vadovas informuoja apie krizę Mokykloje mokyklos steigėją: Marijampolės savivaldybė.
2. Mokyklos komanda kartu su Vaiko Gerovės Komisija posėdžio metu aptaria šiuos klausimus (priklausomai nuo konkrečios krizės situacijos posėdžio darbotvarkė gali būti papildyta įtraukiant kitus aktualius klausimus arba sutrumpinta, jei kai kurie klausimai neaktualūs konkrečios krizės situacijoje):
   1. Įvertina krizės paveiktų asmenų grupes (kurie Mokyklos bendruomenės nariai gali būti labiausiai paveikti);

Labiausiai krizės paveiktos asmenų grupės:

................................................................................................................................................................

................................................................................................................................................................

* 1. Įvertina turimus psichologinės pagalbos Mokykloje resursus, jei jų nepakanka, kreipiamasi į psichologinės pagalbos teikėją (-us) ir informuoja Mokyklos steigėją.

Psichologinės pagalbos teikėjo (-ų) vardas, pavardė, telefono Nr., el. paštas:

................................................................................................................................................................

................................................................................................................................................................

* 1. Sutaria, kokia informacija apie krizę ir jos valdymo veiksmus bus pateikiama atskiroms Mokyklos bendruomenės grupėms (mokiniams, tėvams (globėjams, rūpintojams), mokyklos darbuotojams, žiniasklaidai). Taip pat sutaria, kas, kada ir kokia forma pateiks parengtą informacinį tekstą:

................................................................................................................................................................................................................................................................................................................................

* 1. Esant būtinybei sprendžia apie papildomų civilinės saugos ir (ar) greitosios medicinos pagalbos priemonių reikalingumą (policijos ir (ar) priešgaisrinės gelbėjimo tarnybos, greitosios medicinos pagalbos iškvietimą (bendrosios pagalbos telefonu 112):

...............................................................................................................................................................................................................................................................................................................................

* 1. Svarsto būtinybę informuoti apie krizę kitas įstaigas ar institucijas (pvz., Vaiko teisių apsaugos skyrių, kitas mokyklas, kurias gali paveikti krizė ar kt.) ir bendradarbiauti su jomis organizuojant ar vykdant krizės valdymo veiksmus:

................................................................................................................................................................ ................................................................................................................................................................

* 1. Mirties atveju aptaria dalyvavimą laidotuvėse (visi mokyklos bendruomenės nariai turi būti informuoti apie laidotuvių laiką ir vietą; laidotuvėse dalyvauja tik norintys mokyklos bendruomenės nariai):

................................................................................................................................................................ ................................................................................................................................................................

* 1. Atsižvelgus į konkrečios krizės aplinkybes ir remiantis posėdžio metu priimtais sprendimais kartu su VGK, rekomenduotinai konsultuojantis su Mokyklos steigėju ir psichologinės pagalbos teikėju (-ais), tikslina preliminarų krizės valdymo veiksmų planą;

* 1. Numato kito Mokyklos komandos posėdžio vietą ir laiką: ................................................................................................................................................................

1. Apie krizę informuojama Mokyklos bendruomenė.
2. Labiausiai nukentėjusiems asmenims teikiama psichologinė ir (ar) kita pagalba.
3. Pasirūpinama, kad visiems Mokyklos bendruomenės nariams būtų prieinama informacija apie psichologinės pagalbos galimybes.
4. Mokinio ar kito bendruomenės nario mirties atveju pasirūpinama, kad jo vardas, pavardė būtų pašalinami iš žurnalų, sąrašų, kompiuterių, pasirūpinama mirusiojo daiktais.
5. Mokyklos komanda reguliariai aptaria krizės valdymo veiksmų eigą, veiksmingumą, prireikus keičia, koreguoja krizės valdymo veiksmų planą.

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_